Държавен вестник, бр. 10, 2016 г., стр. 83

БРОЙ  10	
Д Ъ Р Ж А В Е Н  В Е С Т Н И К 	
СТР.  83  
 – агрегираното рисково тегло на 
банка i, изчислено при внасяне на последните 
годишни премийни вноски.
Раздел VІ
Изчисляване на премийните вноски
Чл. 18. (1) Фондът изчислява дължимата 
за всяка банка годишна премийна вноска или 
годишна премийна вноска в намален размер 
по следната формула:
:
Ci е годишната премийна вноска на банка i;
CR – норма на вноската съгласно чл. 4;
CDi – сумата на гарантираните влогове в 
банка i за предходната година, изчислена като 
средна стойност от размера на гарантираните 
влогове към края на всяко тримесечие;
ARWi – агрегираното рисково тегло на 
банка i;
µ – корекционен коефициент.
(2) При определянето на годишните пре-
мийни вноски на банките управителният 
съвет на фонда задължително включва във 
формулата за тяхното изчисляване корекци-
онния коефициент µ, ако този коефициент, 
изчислен съгласно чл. 17, ал. 3, е по-висок 
от едно. Ако корекционният коефициент µ 
е по-малък от едно, управителният съвет на 
фонда може да вземе решение корекционният 
коефициент да бъде изключен.
Чл. 19. (1) Фондът изчислява дължимата 
за всяка банка извънредна премийна вноска 
по следната формула:
:
 е годишната извънредна премийна 
вноска на банка i;
CR′ – нормата на извънредната вноска 
съгласно чл. 4;
CDi′ – сумата на гарантираните влогове 
в банката за предходната година, изчислeна 
като средна стойност от размера на гаран-
тираните влогове за четирите тримесечия, 
предхождащи тримесечието, в което вноската 
става изискуема,за банка i;
 – агрегираното рисково тегло на 
банка i;
µ′ – корекционен коефициент.
(2) При определянето на извънредната 
премийна вноска за всяка банка управител-
ният съвет на фонда задължително включва 
във формулата за тяхното изчисляване ко-
рекционния коефициент µ′, изчислен съгласно 
чл. 17, ал. 4.
(3) Когато управителният съвет на фонда 
вземе решение за събиране на извънредни 
премийни вноски преди превеждането на 
премийните вноски за текущата година, той 
може да реши вноските по ал. 1 да се изчис-
ляват въз основа на агрегираните рискови 
тегла от предходната година.
Чл. 20. (1) Когато банка не предостави на 
фонда необходимата информация съгласно 
чл. 23, фондът може да използва собствените 
си оценки, за да изчисли средната стойност 
на гарантираните влогове и отговарящите на 
условията влогове на тази банка.
(2) При установяване на неточности в 
изчислените годишни премийни вноски или 
извънредни премийни вноски фондът кори-
гира премийните вноски в съответствие с 
актуализираната информация. 
(3) След повторното изчисляване на годиш-
ните премийни вноски или на извънредните 
премийни вноски на банките на базата на 
коригираната съгласно ал. 2 информация 
управителният съвет на фонда в зависимост 
от констатираната неточност взема следното 
решение:
1. да приспадне от следващата годишна пре-
мийна вноска нетния размер на надвнесената 
от банката сума по годишни или извънредни 
премийни вноски, или
2. да задължи банката да довнесе със след-
ващата годишна премийна вноска разликата 
между дължимата и реално внесената годишна 
или извънредна премийна вноска.
Г л а в а  п е т а
ПОДАВАНЕ НА ИНФОРМАЦИЯ
Чл. 21. Фондът в срока по чл. 3, ал. 2 пре-
доставя на всяка банка информация относно:
1. общата сума на премийните вноски;
2. нормата на премийните вноски;
3. агрегираното рисково тегло;
4. размера на корекционния коефициент;
5. размера на премийната вноска на банката.
Чл. 22. Българската народна банка предос-
тавя на фонда необходимата информация за 
определяне на рисковите показатели съгласно 
приложение № 1. 
Чл. 23. Банките предоставят на фонда в 
посочените по-долу срокове информация за:
1. размера на гарантираните влогове и 
броя гарантирани вложители към края на 
всеки месец – в срок до 20-о число на след-
ващия месец; 
2. структурата на влоговете в банката към 
края на всяко тримесечие – в срок до 20 дни 
след края на съответното тримесечие; 
3. отговарящите на условията влогове към 
края на всеки месец – в срок до 20-о число 
на следващия месец. 
Чл. 24. (1) Фондът може да предоставя 
информацията по чл. 21, т. 3, 4 и 5 само 
на Българската народна банка, а относно 
конкретна банка – на упълномощени нейни 
представители.